شەفەق نیوز/ هەماهەنگکار
تەمەیل ناودەوڵەتی دیندار زیباری، ئمڕوو سێشەممە، راگەیانن ئاوارەبوین سەدان کەس لە
ناوچە سنووریەیل هەرێم لەوەر جەنگ پەکەکە و تورکیا.
زیباری لە کۆنگرەیگ
رۆژنامەوانی ئمڕوو لە هەولێر ک رەسیە ئاژانس شەفەق نیوز وت: تەقەلایلیگ هەس ئەرا خراوکردن
ئارامی ناوچەگە، و دووپات کرد ک ٨٥ ئاوای لە ناوچەی شێلادزێ لە ساڵ ١٩٩٥ تا ئیسە چووڵ
کریا.
وتیش؛ چەکدارەیل
پەکەکە پاوەنیەیلیگ چەسپانن بان جوولەی ١٦٩ ئاوای، وتیش؛ رویوەڕوبینەیل دویایین بوینە
هووکار ئاوارەبوین ١٥٠٠ هاووڵاتی و چووڵکردن ٢٢ ئاوای.
دەربارەی ئەو توومەتەیلە
ک ئاڕاستەی هەرێم کوردستان کریان گوایە نوای جوولەی ئاوارەیل لە کریان، وت: گشت کەسیک
ماف جموجوول لە هەرێم کوردستان دیرێد وئاوارەیل سوریایش  ئەو مافە دیرن.
و دووپات کرد ک
هەرێم کوردستان هالە گەرد گلەوخواردن ئاوارەیل وە پەنابەرەیل وە ئارەزوو خوەیان، و
نشان دا ک نزیکەی یەک مەلیۆن ئاوارە هالە هەرێم، و ٣٥ کامپ ئاوارە و پەنابەر لە هەرێم
هەس.
